I-logo

Kukhona ezinye izinto ezijamele ikhamphani nanyana umkhiqizo othize, ezifana njetshwayo, isithombe kanye nelogo. Izinto lezi zakhiwe ngedlela yokuthi zinikele umlayezo nanyana umniningwana kilabo abaqothelweko. Nanyana kunjalo-ke, ngaphasi kwesihloko sethi lesi sizokunzinza kwi-logo.  

I-Cambridge Dictionary (2024)Cambridge Dictionary. (2024b). ‘Logo’. Available at:<https://dictionary.cambridge.org/dictionary/english/logo>. Accessed on [9 January 2024]. ne-Wikipedia (2024)Wikipedia. 2024. Logo. Litholakala ku:<https://en.wikipedia.org/wiki/Logo>. Ifunyenwe ngomhlaka [09 ngoTjhirhweni 2024]. iqinisekisa iphuzu elingehla leli ngokuveza bona, i-logo litshwayo leli elisetjenziswa yikhamphani emikhiqizweni yalo ukuthuthukisa ubujamo nomkhiqizo walo begodu nokwenza isiqiniseko sokuthi amakhastama wayo ayibona bekayikhumbule msinya ikhamphani le.  I-logo yekhaphani ingasetjenziswa kunanyana ngimuphi umkhiqizo kanye nezinto zekhamphani okufaka hlangana imakhiwo, iinkoloyi neesentjenziswa ukuze abantu bazi bonyana izinto lezo ngezabo.  

Abasebenzisi, abathengi nanyana abanikeli ngemisebenzi bazokuqala ibizo nanyana i-logo yekhamphani ukuze bakwazi ukuhlukanisa imikhiqizo yekhamphani leyo neminye imikhiqizo yeenkhaphani eziphalisana nayo.  I-logo ibuye yazise abasebenzisi ngokwazeka nokuduma kwabo  nangendlela abaziwa ngayo emphakathini (Cambridge Dictionary 2024). Lokho kuzokwenza kobana balemuke kobana yikhamphani nanyana umsebenzi nanyana umuntu onendumela, okuzokwenza kobana imikhiqhizo leyo ithengwe khudlwana.

 Isilululwazi